Wie kan vandag nuwe groot name in die Franse skrywerswêreld opnoem? Wanneer laas het 'n bekende Franse skrywer die Nobelprys verower? Wie ken Claude Simon? Die styl en dinamiek van stede kom en gaan. Ook dié van beskawings. Dit lyk of die hele Weste op die afdraand van geld is. Op die oomblik is daar geen stad ter wêreld wat Parys se vroeg 20ste-eeuse roem kan ewenaar nie. Miskien amper New York?
Ons sien dit ook in die Afrikaanse letterkunde wat 'n sekere elegansie verloor vir 'n brute en verwarde herwaardering van prioriteit in die Suider-Afrika waarin ons woon. - Jan Rabie, Parys se Sestigers - De Kat, September 1988 (Uit: Buidel. 1989. bl. 52).
Reisverhale (OK, ek kan seker ook met Google Streetview en 'n paar foto's 'n genius loci ontwikkel?)
Probleemboeke (daar is altyd 'n deus ex machina in die tekste, die skrywer skryf homself nooit in 'n hoek vas nie)
Hygromans (Hoewel die (vr)ouens nie 'n enkele rol doringdraad oorslaan nie, verbaas dit my dat hul NOOIT vigs of 'n geslagsiekte opdoen nie. Dis te goed om waar te wees.)
Outobiografieë deur volwasse sportlui (ek sukkel om pitkos hieruit te haal - buiten deursettingsvermoë - en gewoonlik lyk die geestelike ontwikkeling in die boeke op dié van 'n ontluikende vroeë adolessent).
Soos jy sal agterkom, bly daar nie veel uit die keur Afrikaanse letterkunde oor om van te kies nie...
Hierdie programme sê presies vir jou hoe lank laas jy in Worcester was. Of die tuin natgemaak het, die ruite gewas het, die olie van jou motor afgetap het, vir jou skoonma 'n brief geskryf het, die honde gebad het, en al sulke ander beuselagtighede WAT EEN OF ANDER TYD GEDOEN MOET WORD.